जमशेदपुर : एनएसएस चलाया 'ऑपरेशन क्लीन' अभियान - Live Aaryaavart
Home जमशेदपुर झारखण्ड जमशेदपुर : एनएसएस चलाया 'ऑपरेशन क्लीन' अभियान
जमशेदपुर : एनएसएस चलाया 'ऑपरेशन क्लीन' अभियान
आर्यावर्त डेस्क सोमवार, सितंबर 30, 2019 जमशेदपुर, झारखण्ड,
जमशेदपुर (आर्यावर्त संवाददाता) गोलमुरी स्थित एबीएम कालेज के राष्ट्रीय सेवा योजना(एनएसएस) के कार्यक्रम पदाधिकारी डा. आर के चौधरी ने समाज में फैली कुरीतियां एवं अंधविश्वास को मिटाने के उद्देश्य से 'ऑपरेशन क्लीन' अभियान चलाया है। इस अभियान के द्वारा गांव-गांव में पदयात्रा कर एनएसएस के स्वयंसेवकों ने लोगों को बच्चा चोर अफवाहों को नजरअंदाज करने तथा हिंसक भीड़ का हिस्सा न बनने का संदेश दे रहे हैं। इस अभियान का शुभारंभ पिछले सप्ताह प्राचार्य डा. मुदिता चंद्रा एवं जिला परिषद उपाध्यक्ष राजकुमार सिंह ने हुरलूंग पंचायत मेंं किया था। उसके बाद शनिवार को घाघीडीह पंचायत में यह अभियान चलाया गया। इस मौके पर जिला पार्षद सुदिप्तो डे राणा, घाघीडीह पूर्व की मुखिया श्रीमती लक्ष्मी सोय, ग्राम प्रधान अल्हन हांसदा, पंचायत समिति सदस्य महेंद्र आल्डा, वार्ड सदस्य रमेश दास, समाज सेवी बहादुर किस्कू, कृष्णा चंद्र पात्रो, छोटराय मुर्मू, स्वपन दास, सरोज देवी, डी बी राव, एन के शर्मा, एस एस दास ,उत्कर्ष पांडे, संतोष मिश्रा आदि ने एनएसएस के इस कार्यक्रम मेंं भाग लिया। ऑपरेशन क्लीन अभियान के इंचार्ज एनएसएस कार्यक्रम पदाधिकारी डा. आर के चौधरी ने ग्रामीणों को बताया कि बच्चा चोर जैसा कोई गिरोह हमारे शहर तथा राज्य मेंं नहीं है। यह सिर्फ अफवाह है। अगर कोई संदिग्ध दिख रहा है तो इसकी जानकारी पुलिस प्रशासन को दें। कानून हाथ में न लें। उन्होंने सबों से राष्ट्र हित में सामाजिक सौहार्द बनाए रखने की अपील की।